b'\n_START_ARTICLE_\nHanna Laiho\n_START_PARAGRAPH_\nHanna Karoliina Laiho (s. 13. joulukuuta 1975 Lahti) on suomalainen rytminen voimistelija. Aktiiviurallaan h\xc3\xa4nen seuransa oli Lahden Moderni Voimistelu._NEWLINE_Laihosta tuli ensimm\xc3\xa4inen suomalainen rytmisen voimistelun olympiaedustaja, kun h\xc3\xa4n kilpaili 16-vuotiaana Barcelonan kes\xc3\xa4olympialaisissa 1992. Neliottelussa Laiho sijoittui Barcelonassa 25:nneksi pistein 35,95. V\xc3\xa4linekohtaisessa kilpailussa h\xc3\xa4n oli vanteella 26:s, narulla 25:s, keiloilla 32:s ja pallolla 18:s.'